Пиер Луис
Разходка по морския бряг

Превод от френски: Кирил Кадийски, 2004

chitanka.info

Когато се разхождахме по морския бряг, загърнати чак до брадичката в своите наметала от тъмна вълна, край нас преминаха весели момичета.

„Ах, ето ги Билитис и Мназидика! Вижте каква малка катеричка хванахме: нежна е като птица и плаха като зайче.

При Лиде ще я сложим в клетка и ще й даваме мляко и пресни листа. Женска е, ще живее дълго.“

И лудетините изтичаха нататък. А ние, без да пророним и дума, седнахме — аз на един камък, а тя на пясъка — и се загледахме в морето.

Из „Песните на Билитис“

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.